Neuvoston asetus (ETY) N:o 2050/88, annettu 24 päivänä kesäkuuta 1988, interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta



Virallinen lehti nro L 185 , 15/07/1988 s. 0006 - 0007

Suomenk. erityispainos Alue 3 Nide 26 s. 0249

Ruotsink. erityispainos Alue 3 Nide 26 s. 0249



NEUVOSTON ASETUS (ETY) N:o 2050/88, annettu 24 päivänä kesäkuuta 1988, interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon neuvoston 21 päivänä huhtikuuta 1970 yhteisen maatalouspolitiikan rahoituksesta antaman asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 3 artiklan 2 kohdan, ottaa huomioon komission ehdotuksen,(3)ottaa huomioon Euroopan parlamentin lausunnon,(4)ottaa huomioon tilintarkastustuomioistuimen lausunnon,(5)sekä katsoo, että asetuksessa (ETY) N:o 1883/78(6), sellaisena kuin se on viimeksi muutettuna asetuksella (ETY) N:o 2095/87(7), on vahvistettu muun muassa julkisena varastointina toteutettavien interventiotoimenpiteiden rahoitusta koskevat perussäännöt, mainitun asetuksen 7 ja 8 artiklassa tarkoitetut varastoitujen tuotteiden arvon alenemista koskevat säännöt on mukautettava Eurooppa-neuvoston 11 ja 12 päivänä helmikuuta 1988 tekemiin johtopäätöksiin kirjattujen uusien maatalousmenojen rahoituksen suuntaviivojen mukaisesti, joiden mukaan varastoiden tila on normalisoitava nykyhetkestä vuoteen 1992 mennessä, varainhoitovuodesta 1989 alkaen julkisessa interventiossa ostettavien maataloustuotteiden arvo olisi pääsääntöisesti alennettava suoraan näitä tuotteita ostettaessa, vuosina 1989-1992 on aiheellista suorittaa ylimääräisiä arvon alentamisia vastaaviin yhteisön talousarvioihin tätä tarkoitusta varten otettujen määrärahojen mukaisesti, niiden asetuksen (ETY) N:o 1334/86(8) säännöksien, joissa komissiolle annetaan valtuudet alentaa julkiseen varastointiin liittyvien kulujen laskemisessa käytettyä yhdenmukaista korkokantaa sekä tällöin käytettyjä yhdenmukaisia kiinteämääräisiä määriä, soveltamista on jatkettava vuoteen 1992, ottaen huomioon, ettei interventiovarastojen taso ole vielä alentunut huomattavasti, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 1883/78 seuraavasti: 1) Korvataan 5 artiklan toinen alakohta seuraavasti: "Poiketen siitä, mitä ensimmäisessä alakohdassa säädetään, komissiolla on toimivalta vahvistaa varainhoitovuosina 1989-1992 yhdenmukainen korkokanta sen edustavalle tasolle. Jos jäsenvaltion maksama korkokanta on alhaisempi kuin vahvistettu korkokanta, komissio voi vahvistaa yhdenmukaisen korkokannan tämän jäsenvaltion osalta kyseiselle alhaisemmalle tasolle." 2) Korvataan 6 artiklan toinen alakohta seuraavasti: "Poiketen siitä, mitä ensimmäisessä alakohdassa säädetään, komissiolla on toimivalta vahvistaa varainhoitovuosina 1989-1992 yhdenmukaiset kiinteämääräiset määrät tasolle, joka vastaa kolmea neljäsosaa tavanomaisella perusteella vahvistetuista yhdenmukaisista kiinteämääräisistä määristä." 3) Korvataan 7 ja 8 artikla seuraavasti: "7 artikla Edellä 4 artiklan 1 kohdassa tarkoitetuilla vuosittaisilla tileillä varastossa olevien ja seuraavaan varainhoitovuoteen siirrettävien tuotteiden määrä arvioidaan pääsääntöisesti niiden kirjanpitoarvon mukaisesti. Seuraavaan varainhoitovuoteen siirrettävien määrien hinnan vahvistamista koskevat yksityiskohtaiset säännöt määritellään eri tuotteiden osalta interventiotoimielimen toteamien kirjanpitoarvojen perusteella asetuksen (ETY) N:o 729/70 13 artiklassa säädetyn menettelyn mukaisesti. 8 artikla 1. Jos julkisessa interventiossa varastoitujen tuotteiden myyntihintaa koskevat ennakkoarviot ovat jonkin tuotteen osalta sen ostohintaa alhaisempia, sitä ostettaessa sovelletaan arvon alentamista koskevaa prosenttimäärää. Prosenttimäärä vahvistetaan kunkin tuotteen osalta kunkin varainhoitovuoden alussa asetuksen (ETY) N:o 729/70 13 artiklassa säädetyn menettelyn mukaisesti. 2. Arvon alentamista koskeva prosenttimäärä vastaa enintään ostohinnan ja kyseessä olevan tuotteen myyntiä varten ennakoitavissa olevan hinnan välistä erotusta. 3. Komissio voi ostettaessa rajoittaa arvon alentamista murto-osaan 2 kohdan mukaisesti lasketusta prosenttimäärästä. Murto-osan on oltava vähintään 70 prosenttia 1 kohdan säännösten mukaisesti päätetystä arvion alentamisesta. Tässä tapauksessa komissio alentaa arvoa toisen kerran varainhoitovuoden lopussa 5 kohdassa tarkoitetun menettelyn mukaisesti. 4. Vuosina 1989-1992 kunkin varainhoitovuoden alussa suoritetaan ylimääräisiä arvon alentamisia vastaaviin yhteisön talousarvioihin otettujen määrärahojen mukaisesti varastojen tilanteen normalisoimiseksi vuoteen 1992 mennessä. 5. Suoritettaessa 3 kohdan toisessa alakohdassa ja 4 kohdassa tarkoitettuja arvon alentamisia komissio päättää asetuksen (ETY) N:o 729/70 13 artiklassa säädetyn menettelyn mukaisesti tuote- ja jäsenvaltiokohtaisesti arvon alentamisen kokonaismääristä.3" 2 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä lokakuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1988. Neuvoston puolesta Puheenjohtaja M. BANGEMANN (1) EYVL N:o L 94, 28.4.1970, s. 13. (2) EYVL N:o L 185, 15.7.1988, s. 1. (3) EYVL N:o C 129, 18.5.1988, s. 18. (4) Lausunto on annettu 16 päivänä kesäkuuta 1988. (5) EYVL N:o C 166, 25.6.1988, s. 6. (6) EYVL N:o L 216, 5.8.1978, s. 1. (7) EYVL N:o L 196, 17.7.1987, s. 3. (8) EYVL N:o L 119, 8.5.1986, s. 18.